
HIRAETH Y MORWR 
Adawodd ei wlad ' 
Ei anwyl fam, a'i anwyl ded 
Ar frìg y dôn yn fawr êi gri, 
A'i ddagrau i'r llawr a red yn lu. 
Mary Blane. 
Ar frigau tônnu'r môr rwy'n myn'd 
Ymhell o dir fy ngwlad; 
Mewn hiraeth dwys o herwydd am 
I'm adael mam a thad, 
Â brodyr a chwiorydd cu 
Â pherthynasau llon ; 
Âm hyn i'r llawr fy nagrau'n lî 
A rêd, a phrudd yw 'mron 
Byrdwn. 
Wrth feddwl am yr hyfryd wlad 
Ar aelwyd glyd sy'n nhŷ fy nhad, 
Lle ce's yn rhwydd fy magu'n rhad 
A phob peth mâd i mi. 
Yn ardal ger y Dalar-goch 
Heb och! bîm dymmor maith, 
Ynghanoì hoff gyfoedion fu 
'N fy llonni lawer gwaith: 
Ond yma'n awr ar weilgi mawr 
Heb weled gwawr ar dir, 
A nghalon bron a thorri â 
Fy nagrau xêd yn wir. ì Byrdwn. 
Os cyrhaedd gaf e tronawl dir 
O'r môr yn wir ymhell, 
Adgofio wnaf am Gymru fâd, 
Fy ngwlad sy lawer gwell, 
'Fy ngwlad sydd yn fy nghalon î 
A 'nghalon i'n fy ngwlad, 
Oh! na chawn gyrhaedd bwth fy mam 
Ac ysgwyd llaw â'm tad. Byrdwn. 


Yn llaw fy nhad a llaw fy mam 
Nì chefais gam eriôed, 
O fel y gwylia'r ddau fyfi 
Rhag taro wrth faen fy nhroed, 
Fy mhorthi gawn ar foreu a nawn, 
Â'r nos mynwesent, fi; 
Ond yma'n awr ar weilgi mawr 
A _'nagrau i'r llawr yn 1lì. Byrdwn; 


'Adgofio rwy fy ngwisgo'n hardd, 


Cael rhodio yngardd fy nhad, 
A thorri'r illi wen a thlws 
A phob blodêuyn mâd, 
Ac felly gwnawn fy mhwsi'n hardd 
Heb neb wahardd i mi; 
Ond pell o wlad y nhad yn awr 
A 'nagrau i'r llawr yn llî. Byrdwn. 
Pe meddwn aur ac arian byd 
A'i pherlau i gyd i'm rhan, 
Â'r holl drysorau dan .y sêr 
A'r mwynder sy 'mhob man, 
Ni byddent ddim er llonni 'mryd 
Fel aelwyd tŷ fy nhad, 
Lle ce's fy magu'n anwyl iawn, 
Oh, na bawn yn fy ngwlad. Byrdwn. 
Fe safai'r dograu ar fy moch, 
Mi lawenhawn gan waeddi'n groch 
O anwyl, anwyl Dalar-goch 
Heb och, ga'i arnat fyw. 
IAGO AH DIDYMUS, 








